[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 26.10.2006

KOM(2006) 642 endelig

BERETNING FRA KOMMISSIONEN TIL RÅDET

om opfølgning af dechargeafgørelser for 2004 (Resumé) - Rådets henstillinger {SEK(2006) 1377}

INDHOLDSFORTEGNELSE

INDLEDNING 3

I. Rådets henstilling vedrørende det almindelige budget 4

a) Indledning (Kommissionens arbejdsdokument, pkt. 1-5) 4

b) Revisionserklæringen (DAS) og tilhørende information

(Kommissionens arbejdsdokument, pkt. 6-12) 4

c) Budgetforvaltning (Kommissionens arbejdsdokument, pkt. 13-16) 5

d) Indtægt (Kommissionens arbejdsdokument, pkt. 17-20) 5

e) Den fælles landbrugspolitik (Kommissionens arbejdsdokument, pkt. 21-28) 6

f) Strukturforanstaltninger (Kommissionens arbejdsdokument, pkt. 29-37) 7

g) Interne politikker, herunder forskning (Kommissionens arbejdsdokument, pkt. 38-42) 7

h) Eksterne foranstaltninger (Kommissionens arbejdsdokument, pkt. 43-45) 8

i) Førtiltrædelsesstøtte (Kommissionens arbejdsdokument, pkt. 46-48) 8

j) Administrative udgifter (Kommissionens arbejdsdokument, pkt. 49-52) 8

k) Finansielle instrumenter og bankaktiviteter

(Kommissionens arbejdsdokument, pkt. 53-54) 9

II. Henstillinger vedrørende individuelle agenturer(Kommissionens arbejdsdokument, pkt. 55-57) 9

III. Konklusioner vedrørende opfølgning af decharge for 2003(Kommissionens arbejdsdokument, pkt. 58-63) 9

IV. Revisionsrettens særberetninger (Kommissionensarbejdsdokument, pkt. 64-79) 9

INDLEDNING

I henhold til artikel 276 i EF-traktaten og artikel 180b i Euratom-traktaten træffer Kommissionen ”alle egnede foranstaltninger til at efterkomme bemærkningerne i afgørelserne om decharge og andre bemærkninger fra Europa-Parlamentet i forbindelse med afholdelsen af udgifterne samt de kommentarer, der ledsager de henstillinger om decharge, som Rådet vedtager. Kommissionen aflægger efter anmodning fra Europa-Parlamentet eller Rådet beretning om, hvilke foranstaltninger den har truffet på baggrund af disse bemærkninger og kommentarer, navnlig om instrukserne til de tjenestegrene, der varetager budgettets gennemførelse. Sådanne beretninger tilsendes ligeledes Revisionsretten”[1].

Kommissionen har derfor udarbejdet opfølgningsberetninger vedrørende Rådets henstilling af 14. marts 2006 og beslutninger vedtaget af Europa-Parlamentet den 27. april 2006. Denne opfølgningsberetning omhandler de henstillinger, Rådet formulerede i forbindelse med decharge for 2004. En separat opfølgningsberetning omhandler henstillinger, Parlamentet formulerede i forbindelse med decharge for finansåret 2004[2].

De sammenfattende opfølgningsberetninger, som offentliggøres på alle EU's officielle sprog, suppleres af Kommissionens arbejdsdokumenter, som indeholder detaljerede svar på hver enkelt henstilling fra både Rådet og Parlamentet. I svarene angives det, hvilke foranstaltninger Kommissionen agter at træffe eller allerede har truffet, og hvilke henstillinger Kommissionen ikke vil eller ikke kan efterleve. På grund af oversættelsesbegrænsninger offentliggøres de fuldstændige arbejdsdokumenter kun på engelsk, fransk og tysk. Hvert kapitel i de sammenfattende beretninger indeholder henvisninger til de pågældende henstillingers nummer i arbejdsdokumenterne.

I forbindelse med decharge for 2004 har Kommissionen registreret i alt 79 henstillinger, som Rådet har fremsat over for Kommissionen. Efter Kommissionens opfattelse er de krævede foranstaltninger allerede truffet for 38 henstillingers vedkommende. Hvad angår 39 andre henstillinger, er Kommissionen enig i at træffe de foranstaltninger, Rådet anbefaler. To af henstillingerne kan ikke godtages af Kommissionen, hvorfor den ikke vil træffe de anbefalede foranstaltninger[3].

I. RÅDETS HENSTILLING VEDRØRENDE DET ALMINDELIGE BUDGET

A) Indledning (Kommissionens arbejdsdokument, pkt. 1-5)

LIGESOM RÅDET BEKLAGER KOMMISSIONEN, AT REVISIONSRETTEN I 2004 IKKE VAR I STAND TIL AT UDSTEDE EN REVISIONSERKLÆRING (DAS) I FORBINDELSE MED HOVEDPARTEN AF UDGIFTERNE. KOMMISSIONEN HAR DERFOR IVÆRKSAT SIN HANDLINGSPLAN FOR EN INTEGRERET STRUKTUR FOR INTERN KONTROL (KOM(2006) 9). Formålet med handlingsplanen er at sikre, at der er tilsyns- og kontrolsystemer på plads, således at risikoen for ulovligheder og uregelmæssigheder i forbindelse med de underliggende transaktioner kan begrænses i et rimeligt omfang, og at Revisionsretten har rimelig sikkerhed for, at der sker en sådan begrænsning.

Handlingsplanen fastlægger under fire brede emneområder 16 foranstaltninger, der tager sigte på at forenkle og harmonisere kontrolpraksis gennem udveksling af oplysninger og anvendelse af én enkelt revisionsmodel for at sikre en mere målrettet anvendelse af de begrænsede kontrolressourcer. Der er på nuværende tidspunkt iværksat prioriterede foranstaltninger, mens andre, som afhænger af resultaterne af tidligere foranstaltninger, vil blive gennemført i løbet af 2007. Det forventes, at der vil være gjort tilstrækkelige fremskridt inden starten af 2009. Den første halvårlige statusrapport til Parlamentet og Rådet blev afleveret den 19. juli 2006 (SEK(2006) 1001).

b) Revisionserklæringen (DAS) og tilhørende information (Kommissionens arbejdsdokument, pkt. 6-12)

I HENHOLD TIL KOMMISSIONENS HANDLINGSPLAN FOR EN INTEGRERET STRUKTUR FOR INTERN KONTROL ER FORENKLING ET AF MÅLENE FOR DEN KOMMENDE PROGRAMMERINGSPERIODE. MED KOMMISSIONENS FORSLAG TIL REGLER FOR DELTAGELSE I DET SYVENDE RAMMEPROGRAM VIL DER FOR EKSEMPEL KUNNE GØRES MERE BRUG AF ENHEDSTAKSTFINANSIERING (herunder tariffer baseret på enhedsomkostninger) og finansiering med faste beløb i henhold til bestemmelserne i finansforordningen. For så vidt angår kontrakter og tilskud vedrørende små beløb foreslår Kommissionen at lade den anvisningsberettigede træffe beslutning om behovet for at kontrollere udelukkelseskriterierne på baggrund af dennes risikovurdering. Lovgivningsmyndigheden bør tage det nødvendige hensyn til gennemførligheden af de forventede kontroller og deres lønsomhed, således at det er så enkelt som muligt at gennemføre kontrollen korrekt.

I sammenfatningen af de årlige aktivitetsrapporter for 2005 udtrykte Kommissionen tilfredshed med den generelle forbedring af de årlige aktivitetsrapporter, som generelt var mere fokuserede og klare. Dette er resultatet af bedre vejledning med henblik på at øge ansvarlighed gennem eksplicitte erklæringer og en vurdering af de forvaltnings-, risiko- og kontrolvilkår, som generaldirektoraterne arbejder under, og af de elementer og resultater i forvaltnings- og kontrolsystemet, som støtter de forsikringer, der kræves i erklæringen.

Resultaterne af aktion 3a i Kommissionens handlingsplan (fastlæggelse af kontrolkomponenter) vil blive overvejet i forbindelse med den årlige aktivitetsrapport med henblik på at forbedre oplysningerne om centrale elementer i forbindelse med den interne kontrol og om forvaltningsrisici i forbindelse med aktivitetsrapporterne for 2006. Det igangværende arbejde med væsentlighedskriterier vil også bidrage til forbedret rapportering. Hertil kommer, at arbejdet skrider frem med den sammenfattende beretning for 2004 vedrørende mål og indikatorer for transaktionernes lovlighed og formelle rigtighed.

Hvad angår Kommissionens nye regnskabssystem, som blev operationelt i januar 2005, har Kommissionen opstillet sin åbningsbalance, som indgik i de foreløbige årsregnskaber for 2005. Disse regnskaber blev forelagt rettidigt for Revisionsretten den 31. marts 2006 som krævet i finansforordningen.

C ) Budgetforvaltning (Kommissionens arbejdsdokument, pkt. 13-16)

KOMMISSIONEN HAR BEMÆRKET SIG RÅDETS TILFREDSHED MED DE GENEREL le fremskridt, der er gjort med Kommissionens budgetforvaltning. Kommissionen forsøger til stadighed at udarbejde nøjagtige og realistiske budgetoverslag på grundlag af den bedste tilgængelige information. I 2005 blev mere nøjagtige budgetforslag afspejlet i en mærkbar forbedring af gennemførelsesgraden for betalingsbevillinger, som steg til 98 % (100 % for strukturforanstaltninger).

Kommissionen ajourfører jævnligt sin analyse af udestående budgetforpligtelser for strukturfondene, og det vil den også gøre fremover. Der tages i analyserne hensyn til de seneste tilgængelige gennemførelsesdata og forventede udviklingstendenser. Kommissionen har i sin seneste vurdering taget behørigt hensyn til overgangen til en ny programmeringsperiode. I Kommissionens årlige gennemgang af strukturfondenes budgetgennemførelse (et arbejdsdokument fra GD for Budget) foretages der en grundig analyse af de udestående budgetforpligtelser for strukturfondene. Analysen for 2005 blev offentliggjort i maj 2006 og omfatter også en analyse af anvendelsen af n+2-reglen. N+2-reglen udgør i indeværende programmeringsperiode et effektivt incitament, der kan få medlemsstaterne til at sikre, at implementeringen sker i tilstrækkeligt omfang, da man frigiver ressourcer, som ikke anvendes rettidigt. Medlemsstaterne og Kommissionen er klar over, at det er nødvendigt med agtpågivenhed for at kunne opnå en smidig overgang fra den ene programmeringsperiode til den anden, både med hensyn til at sikre programgennemførelsen og for at kunne klare den supplerende arbejdsbyrde i forbindelse med igangsættelse af nye programmer.

d) Indtægt (Kommissionens arbejdsdokument, pkt. 17-20)

LIGESOM RÅDET ER KOMMISSIONEN TILFREDS MED, AT REVISIONSRETTEN IGEN I 2004 VURDEREDE, AT DE GENERELLE RESULTATER VAR TILFREDSSTILLENDE, HVAD ANGÅR REGNSKABERNES PÅLIDELIGHED OG DE UNDERLIGGENDE TRANSAKTIONERS LOVLIGHED OG FORMELLE RIGTIGHED.

Desuden har Kommissionen truffet eller er i færd med at træffe de foranstaltninger, der blev anbefalet af Rådet med hensyn til egne ressourcer. Kommissionen har anmodet medlemsstaterne om at forbedre deres fall-back- mekanismer i tilknytning til de elektroniske toldbehandlingssystemer. På længere sigt træffes der også foranstaltninger til indførelse af en moderniseret toldkodeks senest i 2009. Denne nye kodeks vil indeholde klarere bestemmelser om fastlæggelse af regler for fall back -procedurer i gennemførelsesbestemmelserne.

Hvad angår kontrolmekanismerne for sukkerafgifterne, er der siden 2004 blevet gennemført revisioner i 12 medlemsstater. Der blev kun fundet alvorlige problemer i en enkelt medlemsstat. Med den nye sukkerordning, som træder i kraft den 1. juli 2006, afskaffes de produktionsafgifter, der skal betales til producenterne for de mængder, som produceres under kvoter. Kommissionen har i de nye gennemførelsesbestemmelser skærpet bestemmelserne om kontrol og sanktioner i tilfælde af lovovertrædelser.

Kommissionen er til stadighed i kontakt med medlemsstaterne med henblik på at fjerne forbeholdene vedrørende medlemsstaternes momserklæringer hurtigst muligt. Hvor hurtigt det kan gøres afhænger imidlertid af de nationale administrationers evne til at finde og anvende bedre data – i nogle tilfælde enhver form for data – eller en egnet eller mere egnet metode. Kommissionen vejleder jævnligt medlemsstaterne om disse spørgsmål.

Hvad angår BNI-ressourcer, vil Kommissionen drøfte tilsyns- og kontrolsystemer i forbindelse med de nationale regnskaber med medlemsstaterne i BNI-udvalget i 2006. Kommissionen vil derefter fremsætte forslag til fremme af øget anvendelse af bedste praksis i 2007.

e) Den fælles landbrugspolitik (Kommissionens arbejdsdokument, pkt. 21-28)

KOMMISSIONEN VIL BESTRÆBE SIG PÅ AT AFHJÆLPE de tilbageværende mangler i kontrolsystemet på de forskellige områder i den fælles landbrugspolitik, der ikke kontrolleres ved hjælp af det integrerede system for forvaltning og kontrol (IFKS). Reformerne af den fælles landbrugspolitik i 2003 og, for middelhavsprodukter, i 2004 begrænsede den generelle risiko, idet omfanget af de udgifter, der er omfattet af IFKS, senest i 2013 vil udgøre 89 %.

Hvad angår generaldirektørens flerårige aktivitetsrapport, agter Kommissionen ikke i generaldirektørens erklæring at opdele udgifterne efter, om de er gennemgået, eller om de skal underkastes yderligere kontrol. I betragtning af regnskabsafslutningens flerårige karakter ville en sådan sondring blive yderst vilkårlig; den ville også være til skade for medlemsstaternes ret til at forsvare sig i forbindelse med regnskabsafslutningsproceduren. I deres 2004- og 2005-aktivitetsrapporter redegjorde generaldirektoraterne udførligt for grundlaget for generaldirektørens årlige revisionserklæring. Hele kontrolkæden og (i den årlige aktivitetsrapport fra GD for Landbrug) regnskabsafslutningsprocedurerne blev forklaret detaljeret, og det fremgik, hvordan disse elementer bidrager til denne generelle forsikring, som bygger på alle de informationskilder, som generaldirektøren råder over. I den årlige aktivitetsrapport for 2005 angav GD for Landbrug desuden, hvilket omfang de finansielle korrektioner over for medlemsstaterne forventedes at få i perioden 1999-2005. Det samme gælder årsregnskaberne, hvor Kommissionen foretager den nødvendige fremlæggelse af de beløb, den stadig forventer skal opkræves i forbindelse med regnskabsafslutningen.

De svagheder, der er påpeget af Revisionsretten i forbindelse med udgifterne til husdyrpræmier, vedrører ikke IFKS-kontrolsystemets effektivitet i sig selv. Den substansrevision, Revisionsretten foretog, afslørede ikke betydelige fejl. Det påviste problem består hovedsagelig i, at der navnlig i visse medlemsstater ved IFKS-kontrollen er fundet et stort antal fejl hos landmændene. Kommissionen vil forsøge at få afdækket mere præcist, hvorfor IFKS-statistikkerne for visse medlemsstaters vedkommende viser, at der i mange tilfælde angives fejlagtige oplysninger eller for mange dyr, og den vil anbefale passende foranstaltninger.

Selv om anvendelsen af et forfinansieringssystem har fået meget ringe økonomisk betydning, når der ses bort fra oksekødssektoren, hvor det navnlig har en kontrolfunktion, arbejder Kommissionen på de nødvendige skridt til at afskaffe systemet med forfinansiering af eksportrestitutioner, mens der for oksekødssektoren vil blive indført et alternativt system til produktions- og oplagringskontrol. Disse foranstaltninger forventes at være på plads ved udgangen af 2006.

f) Strukturforanstaltninger (Kommissionens arbejdsdokument, pkt. 29-37)

Der blev i 2005 gennemført en revision af kontrolsystemerne for strukturfondene som led i forberedelsen af handlingsplanen. Der tages med flere aktioner i handlingsplanen sigte på at forbedre systemernes effektivitet og økonomi. Af særlig betydning for systemerne under strukturfondene er undersøgelsen af kvaliteten af eksisterende kontrol og erklæringer (aktion 13), der skal afsluttes inden udgangen af 2006, og undersøgelsen af kontroludgifterne (aktion 10), der skal afsluttes senest i september 2007. Kommissionen offentliggjorde i starten af 2006 meddelelser om god praksis i den daglige forvaltningskontrol og i betalingsmyndighedernes arbejde inden attestering af betalingsanmodninger, som med benchmarks skulle hjælpe medlemsstaterne med at gøre kontrollen mere effektiv og undgå overlapning. Det arbejde, der gøres for at koordinere revisionsstandarderne (aktion 16) og øge udvekslingen af revisionsresultater (aktion 9), bør også være til gavn for økonomi og effektivitet og bidrage til at få kontrolsystemet til at fungere mere effektivt.

Kommissionens revisionsarbejde, kontrol af revisionsresultater fra nationale revisionsorganer og videreformidling af god praksis er alle foranstaltninger, der tager sigte på at opnå de nødvendige forbedringer af systemerne, således at man når målet med den finansielle kontrol, som er at reducere fejl og uregelmæssigheder i forbindelse med refunderede udgifter så meget som det med rimelighed kan forventes.

Afslutningen af programmerne for perioden 2000-2006 er blevet forberedt af Kommissionen og medlemsstaterne, og Kommissionen har offentliggjort et dokument med detaljerede retningslinjer.

g) Interne politikker, herunder forskning (Kommissionens arbejdsdokument, pkt. 38-42)

KOMMISSIONEN ARBEJDER TIL STADIGHED PÅ AT UDVIKLE OG TILPASSE SIT INTERNE KONTROLSYSTEM for at kunne forvalte de risici, der er knyttet til det. Der blev taget vigtige skridt i 2005 med henblik på at indføre en systematisk tilgang til analyse, evaluering og forvaltning.

Der blev i 2005 fastlagt rammer for risikoforvaltning. Der blev gennemført en strategisk risikoanalyse, og resultaterne heraf er i øjeblikket ved at blive gennemført under den årlige forvaltningsplan for 2006.

Der er også sket en forenkling af procedurerne med øget anvendelse af it-redskaber.

De berørte tjenester anvendte også revisionsresultaterne til at evaluere de kontrolvilkår, hvorunder programmerne forvaltes. Der er i den forbindelse taget hensyn til spørgsmålet om fejlhyppighed i udgiftsanmeldelserne med henblik på at forbedre kontrollen under det 6. rammeprogram (f.eks. bidrager indførelsen af revisionserklæringer og bøder til at nedbringe antallet af fejl i udgiftsanmeldelserne fra de støtteberettigede) og forenkle det kommende 7. rammeprogram (f. eks. gennem øget anvendelse af faste beløb og enhedstakster).

Efter mangelvurderingen i 2005 bidrager tjenestegrenene nu til Kommissionens handlingsplan med en række specifikke foranstaltninger. De vigtigste områder bliver strategien for efterfølgende kontrol, anvendelse af revisionsresultater til at udvikle forvaltnings- og kontrolsystemer, de finansielle kredsløb, det generelle kontrolsystem, der anvendes på det finansielle område, og overvågnings- og indberetningsordninger.

h) Eksterne foranstaltninger (Kommissionens arbejdsdokument, pkt. 43-45)

KOMMISSIONEN HAR FORTSAT INDSATSEN FOR AT FORBEDRE SINE TILSYNS- OG KONTROLSYSTEMER I FORBINDELSE MED EKSTERNE FORANSTALTNINGER OG HAR NAVNLIG GENNEMFØRT EN YDERLIGERE STYRKELSE AF DEN EKSTERNE REVISION SOM ANBEFALET AF RÅDET. DER FASTLÆGGES KLARE INSTRUKSER TIL DE EKSTERNE REVISORER I MANDATERNE, OG REVISIONSRESULTATERNE KONTROLLERES OG FØLGES OP.

EuropeAid har iværksat foranstaltninger til forbedret opfølgning af revisioner og har i år udarbejdet en analyse af revisionsrapporterne fra 2005. Hvad angår CRIS-Audit, et specifikt modul under EuropeAid's Common Relex Informations System (CRIS), som skal anvendes til at etablere en database om revisionsoplysninger, har Kommissionen til hensigt yderligere at forbedre det med henblik på at muliggøre en bedre udnyttelse af systemet i både hovedkvarteret og i delegationerne.

i) Førtiltrædelsesstøtte (Kommissionens arbejdsdokument, pkt. 46-48)

RÅDET UDTRYKTE TILFREDSHED MED REVI sionsrettens erklæring om, at tilsyns- og kontrolsystemerne i Kommissionens centrale tjenestegrene, delegationer og godkendelsesmyndighederne fundamentalt set er sunde og i praksis fungerede for alle førtiltrædelsesinstrumenter (Phare, Tyrkiet, ISPA og Sapard) og om, at der ikke var fundet materielle fejl i de underliggende transaktioner.

Revisionsretten opfordrede Kommissionen til at fortsætte sin indsats for at sikre sund finansiel forvaltning af førtiltrædelsesinstrumenterne. Kommissionen har allerede truffet foranstaltninger vedrørende disse henstillinger, bl.a. ved at henlede de nationale myndigheders opmærksomhed på behovet for, at der hurtigt bør træffes korrigerende foranstaltninger i forbindelse med det nuværende decentraliserede gennemførelsessystem (DIS) med forudgående kontrol med indkøb og tildeling af kontrakter.

j) Administrative udgifter (Kommissionens arbejdsdokument, pkt. 49-52)

KOMMISSIONEN HAR TAGET BEHØRIGT HENSYN TIL RÅDETS ANBEFALINGER OM ADMINISTRATIVE UDGIFTER. NAVNLIG MED HENSYN TIL IMPLEMENTERINGEN AF DE INTERNE KONTROLSTANDARDER, DER BLEV VEDTAGET I 2000, GENNEMFØRER KOMMISSIONEN EN ÅRLIG OPFØLGNING AF OPFYLDELSEN AF DE GRUNDLÆGGENDE KRAV. Ifølge kommissionstjenestegrenenes egne vurderinger blev 95 % af de grundlæggende krav opfyldt i 2005 sammenlignet med 93 % i 2004, hvilket – under vilkår, der hele tiden ændrer sig - kan anses for at være en fuldstændig efterlevelse.

Under denne overskrift har Rådet også formuleret to henstillinger vedrørende reguleringsagenturerne. Agenturerne er uafhængige institutioner, og det er deres ansvar at efterleve de relevante regler og procedurer for ansættelse af personale, offentlige indkøb og regnskaber. Kommissionen giver imidlertid vejledning og støtte til agenturerne, f.eks. om regnskaber, indkøb, personalepolitik og revision, og hvis agenturerne anmoder om det, yder Kommissionen særlig bistand, f.eks. til at forstå og fortolke reglerne[4]. Agenturerne bør også tilskyndes til yderligere at udvikle samarbejdet mellem agenturerne, når det er hensigtsmæssigt for at dele omkostninger og viden.

k) Finansielle instrumenter og bankaktiviteter (Kommissionens arbejdsdokument, pkt. 53-54)

HVAD ANGÅR DEN EUROPÆISKE INVESTERINGSFOND (EIF), ER DER LEDENDE MEDARBEJDERE FRA DE tre tjenestegrene, der har størst interesse i EIF-aktiviteterne, i dens bestyrelse, og det er den bedste garanti for beskyttelse af fællesskabsinteresser. Indførelsen i midten af 2005 af en compliance -funktion i EIF, der navnlig skal sikre, at der indføres passende foranstaltninger til efterlevelse af EU-politikker og –lovgivning, underbygger denne garanti yderligere. Kommissionen arbejder tæt sammen med EIF for at sikre, at denne nye funktion bliver effektiv.

II. HENSTILLINGER VEDRØRENDE INDIVIDUELLE AGENTURER (K ommissionens arbejdsdokument , pkt . 55-57)

Kommissionen vil iværksætte den foranstaltning, som Rådet har anbefalet. Navnlig hvad angår Oversættelsescenteret for Den Europæiske Unions Organer og betaling af arbejdsgiverbidrag i forbindelse med pensionsrettighederne for centerets ansatte, har Kommissionen flere gange forsøgt at nå frem til en løsning, og foreslået fremgangsmåder over for ledelsen af oversættelsescenteret, herunder tilbud om forhandling om visse perioder, der er under overvejelse. Ingen af disse forsøg gav resultater, og Kommissionen har nu besluttet at indgive en klage til Domstolen.

III. KONKLUSIONER VEDRØRENDE OPFØLGNING AF DECHARGE FOR 2003 (K ommissionens arbejdsdokument, pkt. 58-63)

Kommissionen træffer de anbefalede foranstaltninger med henblik på opfølgning af konklusionerne vedrørende decharge for 2003, f. eks. med hensyn til risikoforvaltning, fastlæggelse af velegnede indikatorer for aktivitetsbaseret forvaltning og gennemførelse af det nye regnskabssystem.

I overensstemmelse med artikel 131 i finansforordningen fremlægger Kommissionen allerede en beretning om gennemførelse af budgettet for budgetmyndigheden tre gange om året, men denne beretning indeholder ikke en specifik analyse af gennemførelsen som helhed af større EU-programmer som krævet af Rådet. Kommissionen offentliggør årligt en sådan analyse i sin beretning om den budgetmæssige og finansielle forvaltning.

IV. REVISIONSRETTENS SÆRBERETNINGER (K ommissionens arbejdsdokument, pkt. 64-79)

Kommissionen vil træffe de foranstaltninger, Rådet har anbefalet med hensyn til Revisionsrettens særberetninger om uddelegering af forvaltningen af EU's eksterne støtte til Kommissionens delegationer (SR 10/2004), forvaltningen af Det Europæiske Kontor for Bekæmpelse af Svig (OLAF) (SR 1/2005), kontrollen af udgifter til miljøvenligt landbrug i forbindelse med udvikling af landdistrikter (SR 3/2005) og Parlamentets, Kommissionens og Rådets udgifter til tolkning (SR 5/2005).

* * *

[1] Jf. også finansforordningens artikel 147, stk. 1.

[2] Decharge for det almindelige budget, EUF og agenturerne for 2004.

[3] Jf. henstilling nr. 24 og 61.

[4] Jf. også de nævnte eksempler i pkt. 49 og 50 i det vedlagte arbejdsdokument.